Ennå er ikke Henriksen solgt, men etter en periode hvor det spillmessig hadde kladdet for RBK gjorde Jan Jönsson likevel et grep i koket i Kasakhstan for noen uker siden:
I pausen dyttet han opp Markus Henriksen i en offensiv rolle, og flyttet Svensson inn sentralt. Siden har han blitt der, og nå er verdalingen i ferd med å løse opp i floken Jan Jönsson slet med tidligere i sommer.
- Jeg føler jeg har fått vist meg som en ballvinner; det er enklere sentralt enn på kanten. Samtidig går det bedre også med ballen i beina, og i de siste kampene har jeg fått bidratt mer offensivt. Jeg stortrives, sier han om situasjonen.